A BIZOTTSÁG 1837/2006/EK RENDELETE
(2006. december 13.)
a Franciaország lobogója alatt a IVc. és VIId. ICES-övezetben közlekedő hajók heringre vonatkozó halászatának újbóli megnyitásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 26. cikke (4) bekezdésére,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
mivel:
(1)
A bizonyos halállományokra és halállomány-csoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2006. évre történő meghatározásáról szóló, 2005. december 22-i 51/2006/EK tanácsi rendelet (3) kvótákat állapít meg a 2006. évre.
(2)
2006. február 28-án Franciaország az 2847/93/EGK rendelet 21. cikkének (2) bekezdése értelmében arról értesítette a Bizottságot, hogy a lobogója alatt közlekedő hajók számára 2006. március 1-jei hatállyal megtiltja a hering halászatát a IVc. és VIId. ICES-övezet vizein.
(3)
2006. április 26-án a Bizottság a 2847/93/EGK rendelet 21. cikkének (3) bekezdése és a 2371/2002/EK rendelet 26. cikkének (4) bekezdése értelmében ugyanezen időbeli hatállyal elfogadta a Franciaország (4) lobogója alatt a IVc. és VIId. ICES-övezetben közlekedő hajóknak a heringre vonatkozó halászati tilalmáról szóló, 636/2006/EK rendeletet.
(4)
A Bizottsághoz a francia hatóságok által eljutatott tájékoztatás szerint a IVc. és VIId. ICES-övezetekre vonatkozó francia kvótán belül még rendelkezésre áll egy bizonyos heringmennyiség. Következésképpen a Franciaország lobogója alatt közlekedő vagy Franciaországban lajstromozott hajók számára engedélyezni kell a heringhalászatot az említett övezetekben.
(5)
Az engedély 2006. október 19-től lép hatályba annak érdekében, hogy a kérdéses heringmennyiséget még ez év vége előtt le lehessen halászni.
(6)
Következésképpen a 636/2006/EK rendelet 2006. október 19-ével hatályát veszti,
ELFOGADTA EZT A RENDELETET:
1. cikk
Hatályon kívül helyezés
A 636/2006/EK rendelet hatályát veszti.
2. cikk
Hatályba lépés
E rendelet Az Európai Unió Hivatalos Lapjában való kihirdetését követő napon lép hatályba.
Ezt a rendeletet 2006. október 19-től kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. december 13-án.